
Ministru kabineta noteikumi Nr. 347
Rīgā 2024. gada 11. jūnijā (prot. Nr. 24 14. §)
Grozījumi Ministru kabineta 2012. gada 16. oktobra noteikumos Nr. 708 "Noteikumi par nederīgo dokumentu reģistru"
Izdoti saskaņā ar Personu apliecinošu dokumentu likuma 16.panta otro daļu,
Jūrlietu pārvaldes un jūras drošības likuma 27.panta piekto daļu un
Ceļu satiksmes likuma 30.panta trešo daļu
· Izdarīt Ministru kabineta 2012. gada 16. oktobra noteikumos Nr. 708 "Noteikumi par nederīgo dokumentu reģistru" (Latvijas Vēstnesis, 2012, 165. nr.; 2017, 177. nr.) šādus grozījumus:
· 1. Izteikt 7.15. apakšpunktu šādā redakcijā:
· "7.15. ja iekšlietu ministrs vai Valsts policijas priekšnieka pilnvarotais darbinieks ir pieņēmis lēmumu par aizliegumu dokumenta turētājam izceļot no Latvijas Republikas."
· 2. Izteikt 10.5. apakšpunktu šādā redakcijā:
· "10.5. Ārlietu ministrijas Valsts protokols – tā rīcībā esošās ziņas par notikumiem ar Latvijas Republikā akreditēto ārvalstu diplomātisko vai konsulāro pārstāvniecību, starptautisko organizāciju vai to pārstāvniecību, citu starptautisko tiesību subjektu un konsulāro iestāžu darbinieku, šādu darbinieku ģimenes locekļu un privāto mājkalpotāju personas apliecībām;".
· 3. Izteikt 15.8. apakšpunktu šādā redakcijā:
· "15.8. datums, līdz kuram iekšlietu ministrs vai Valsts policijas priekšnieka pilnvarotais darbinieks ir noteicis aizliegumu izceļot no Latvijas Republikas;".
· 4. Izteikt 15.9. apakšpunktu šādā redakcijā:
· "15.9. datums, kad personu apliecinošs dokuments, kurš ir kļuvis lietošanai nederīgs uz iekšlietu ministra vai Valsts policijas priekšnieka pilnvarotā darbinieka pieņemtajā lēmumā par aizliegumu izceļot no Latvijas Republikas noteikto laiku, ir nodots."

